Olmos minorasi. Olmos minorasi (, ) — Birlashgan Arab Amirliklarining Dubay shahridagi 360 metrlik osmonoʻpar bino. Binoning qurilishi 2005-yil boshida boshlangan va 2009-yil boshida yakunlangan. Bino 74 qavatdan iborat boʻlib, ulardan 70 tasi tijorat maqsadlarida foydalaniladi, 4 tasi texnik qavatdir. 2015-yil holatiga koʻra, minora shahardagi eng baland binolar orasida 5-oʻrinda, Osiyoda 26-oʻrinda va dunyodagi eng baland binolar oʻrasida 34-oʻrinda . Bino Emiray ko‘li yaqinidagi klaster o‘rtasida joylashgan sun’iy orolda joylashgan bo‘lib, klasterdagi eng baland bino hisoblanadi. Minora Atkins Middle East arxitektura kompaniyasi tomonidan ishlab chiqilgan, ishlab chiqaruvchisi ACC (Arabian Construction Co.) bilan birgalikda Yaponiyaning Taisei Corporation firmasi edi. Loyiha 2005-yil 16-iyuldan beri Nakheel Properties tomonidan boshqariladi. Foydalanish. Binoda Dubay olmos birjasi hamda, qimmatbaho toshlar va marvaridlarni sotish va qayta ishlash bilan shug‘ullanuvchi kompaniyalarning ofislari joylashgan. Shuningdek, binoda Dubai Gems Club, Dubai Pearl Exchange, Kimberley Process ofisi, majlislar zallari, qimmatbaho toshlarni xavfsiz tashish bilan shugʻullanuvchi kompaniyalar ofislari joylashgan. Mukofotlari. Olmos minorasi 2010-yilgi nufuzli Emporis Skyscraper mukofotida sakkizinchi oʻrinni egalladi.